CELEX: 22004D0137
Language: lv
Date: 2004-09-24 00:00:00
Title: EEZ Apvienotās komitejas Lēmums Nr. 137/2004 (2004. gada 24. septembris), ar ko groza EEZ līguma 31. protokolu par sadarbību īpašās jomās, kura nav saistītas ar četrām pamatbrīvībām

10.3.2005   
            
            
               LV
            
            
               Eiropas Savienības Oficiālais Vēstnesis
            
            
               L 64/80
            
         
      EEZ APVIENOTĀS KOMITEJAS LĒMUMS
   
   Nr. 137/2004
   (2004. gada 24. septembris),
   ar ko groza EEZ līguma 31. protokolu par sadarbību īpašās jomās, kura nav saistītas ar četrām pamatbrīvībām
   EEZ APVIENOTĀ KOMITEJA,
   ņemot vērā Eiropas Ekonomikas zonas līgumu, kas grozīts ar protokolu, ar kuru pielāgo Eiropas Ekonomikas zonas līgumu, turpmāk tekstā “Līgums”, un jo īpaši tā 86. un 98. pantu,
   tā kā:
   
               (1)
            
            
               Līguma 31. protokols tika grozīts ar EEZ Apvienotās komitejas 2004. gada 8. jūnija Lēmumu Nr. 90/2004 (1).
            
         
               (2)
            
            
               Eiropas Parlamenta un Padomes 2003. gada 26. jūnija Lēmums Nr. 1230/2003/EK, ar ko pieņem daudzgadu programmu par rīcību enerģijas jomā “Saprātīga enerģija Eiropai” (2003.-2006. gads) (2) tika iekļauts Līgumā ar EEZ Apvienotās komitejas 2003. gada 7. novembra Lēmumu Nr. 164/2003 (3).
            
         
               (3)
            
            
               Ir lietderīgi paplašināt Līgumslēdzēju pušu sadarbību, iekļaujot programmas konkrēto jomu “COOPENER” un darbības, kas veicamas saskaņā ar to.
            
         
               (4)
            
            
               Tādēļ jāgroza Līguma 31. protokols, lai šī paplašinātā sadarbība varētu sākties 2005. gada 1. janvārī,
            
         IR NOLĒMUSI TURPMĀKO.
   1. pants
   Līguma 31. protokola 14. panta 2.e punktam pievieno šādu ievilkumu:
   
               —
            
            
               “No 2005. gada 1. janvāra EBTA valstis iesaistās konkrētajā jomā “COOPENER” un saskaņā ar to veicamajās darbībās, kas noteiktas 5. punkta g) apakšpunktā minētajā Kopienas programmā.”
            
         2. pants
   Šis lēmums stājas spēkā 2004. gada 24. septembrī ar noteikumu, ka EEZ Apvienotajai komitejai ir sniegti visi paziņojumi saskaņā ar Līguma 103. panta 1. punktu (4).
   To piemēro no 2005. gada 1 janvāra.
   3. pants
   Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā.
   
      Briselē, 2004. gada 24. septembrī
      
         
            EEZ Apvienotās komitejas vārdā —
         
         
            priekšsēdētājs
         
         Kjartan JÓHANNSSON
         
      
   
   
      (1)  OV L 349, 25.11.2004., 52. lpp.
   
   
      (2)  OV L 176, 15.7.2003., 29. lpp.
   
   
      (3)  OV L 41, 12.2.2004., 67. lpp.
   
   
      (4)  Konstitucionālās prasības ir norādītas.